شرقی آفریقا اؤلکه‌سی سوما‌لی‌ده، الشباب ترور تشکیلاتی طرفین‌دن پونتلند اوتونوم بؤلگه‌سینده تشکیل ائدیلن سالدیریدا 4 نفر اؤلدو.
حادثه، اؤلکه‌ده پرزیدنت سئچیمی‌نین ائدیلدیگی گون میدانا گلدی.
مجلیسین آلت و اوست قانادی‌نین عضو‌لری، گیزلی سسوئرمه ایله، یئنی پرزیدنتینی بو گون تعیین ائده‌جک.
ایلک اولا‌راق 30 اوکتوبردا ائدیلمه‌سی قرارلاش‌دیریلان آنجاق مختلیف سبب‌لرله تاخیره سالینان سئچیم‌لرده 23 نامیزد یاریشا‌جاق.
نامیزدلر آراسیندا، وظیفه مدتی دولان پرزیدنتی حسن شیخ محمود، اسکی پرزیدنتی شیخ شریف شیخ احمد، بو آنکی باش ناظیر عمر عبدالرشید و اسکی باش ناظیر محمد عبدالله فرماجو کیمی آدلار یئر آلیر.
آیریجا سئچیم‌لرده، اؤلکه‌نین ایلک قادین پرزیدنت نامیزدی فاطما طیب ده یاریشا‌جاق.
وظیفه مدتی دولان پرزیدنتی حسن شیخ محمودون، 2012‌دکی سئچیم سیستمینی دییش‌دیرمک تلاشی نتیجه‌سیز قالمیشدی.
